NORAKSTS

**L Ē M U M S**

Tukumā

2020.gada 29.jūlijā prot.Nr.18, 12.§.

**Par noteikumu “Par pirmsskolas pedagogu**

**darba slodzēm” apstiprināšanu**

Pamatojoties uz Ministru kabineta 2016.gada 5.jūlija noteikumu Nr. 445 „Pedagogu darba samaksas noteikumi” 35.punktu, kas noteic, ka, *nosakot pedagoga slodzi, izglītības iestādes vadītājs ņem vērā [..] arī izglītības iestādes dibinātāja noteikto kārtību pedagogu slodžu sadalei*, ar mērķi nodrošināt vienotu un ikvienam saprotamu pedagoģisko slodžu noteikšanas kārtību, kas veidota, ņemot vērā konkrētus kritērijus, apstiprināt noteikumus Nr.27 “Par pirmsskolas pedagogu darba slodzēm” (pievienoti).

Domes priekšsēdētājs (personiskais paraksts) N.Rečs

NORAKSTS PAREIZS

Tukuma novada Domes

Administratīvās nodaļas vadītāja R.Skudra

04.08.2020.

NORAKSTS

APSTIPRINĀTI

ar Tukuma novada Domes 29.07.2020.

lēmumu (prot.Nr.18, 12.§.)

**NOTEIKUMI**

2020.gada 29.jūlijā **Nr.27**

(prot.Nr.18, 12.§.)

**Par pirmsskolas pedagogu darba slodzēm**

Izdoti saskaņā ar likuma Ministru kabineta 2016.gada 5.jūlija noteikumu Nr.445 „Pedagogu darba samaksas noteikumi” 35.punktu

**I. Vispārīgie jautājumi**

1. Noteikumi nosaka kārtību, kādā Tukuma novada pašvaldības izglītības iestādēs (turpmāk – izglītības iestāde) nosaka pedagoga slodzi.

2. Noteikumu mērķis ir nodrošināt vienotu un ikvienam saprotamu pedagoģisko slodžu noteikšanas kārtību, kas veidota, ņemot vērā konkrētus kritērijus.

3. Noteikumus nepiemēro Tukuma novada speciālās izglītības iestādes pirmsskolas pedagogu darba slodzes noteikšanai.

**II. Pedagoģiskās slodzes pirmsskolas izglītības iestādēs**

4. Vadītāja vietnieka slodzi nosaka, ņemot vērā grupu skaitu izglītības iestādē atbilstoši noteikumu 1.tabulai:

1. tabula

|  |  |  |  |  |  |
| --- | --- | --- | --- | --- | --- |
| **Amata nosaukums** | **Grupu skaits** | | | | |
| **1-2** | **3-4** | **5-6** | **7-8** | **9 un vairāk** |
| vadītāja vietnieks | 0,125 | 0,25 | 0,5 | 0,75 | 1 |

5. Logopēda slodzi nosaka – viena slodze uz 150 izglītojamajiem.

6. Mūzikas un sporta skolotājiem:

6.1. kopējo slodzi nosaka ņemot vērā grupu skaitu izglītības iestādē atbilstoši noteikumu 2.tabulai:

2. tabula

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Amata nosaukums** | **Grupu skaits** | | | | | | | | | | |
| **4** | **5** | **6** | **7** | **8** | **9** | **10** | **11** | **12** | **13** | **14** |
| mūzikas un sporta skolotājs | 0,8 | 1,0 | 1,2 | 1,4 | 1,6 | 1,8 | 2,0 | 2,2 | 2,4 | 2,6 | 2,8 |

6.2. konkrēto slodzi pedagogam nosaka ņemot vērā izglītības procesa īstenošanu, nepārsniedzot noteikumu 2.tabulā noteikto kopējo slodzes lielumu.

7. Pirmsskolas skolotājiem nosaka kopējo slodzi grupā – divas pedagoģiskās likmes vienā grupā.

**III. Pedagoģiskās slodzes izglītības iestādēs (skolās),**

**kas īsteno pirmsskolas izglītības programmas**

8. Vadītāja vietnieka slodzi nosaka:

8.1. ņemot vērā grupu skaitu atbilstoši noteikumu 3.tabulai:

3. tabula

|  |  |  |  |
| --- | --- | --- | --- |
| **Amata nosaukums** | **Grupu skaits** | | |
| **1-2** | **3-4** | **5** |
| Vadītāja vietnieks | 0,125 | 0,25 | 0,5 |

8.2. ja pirmsskolas izglītības programma tiek īstenota divās vai vairāk programmas īstenošanas adresēs, vadītāja vietnieka slodzi palielina par 0,1;

8.3. ja bērnu skaits pirmsskolas posmā ir 50 un vairāk, vadītāja vietnieka slodzi palielina par 0,1;

9. Logopēda slodzi nosaka – viena slodze uz 150 izglītojamajiem.

10. Mūzikas un sporta skolotāju (kopā) slodzi nosaka, ņemot vērā:

10.1. grupu skaitu izglītības iestādē atbilstoši noteikumu 4.tabulai:

4. tabula

|  |  |  |  |  |  |
| --- | --- | --- | --- | --- | --- |
| **Amata nosaukums** | **Grupu skaits** | | | | |
| **1** | **2** | **3** | **4** | **5** |
| Mūzikas un sporta skolotājs | 0,2 | 0,4 | 0,6 | 0,8 | 1,0 |

10.2. Izglītības iestādes direktors, ņemot vērā izglītības procesa īstenošanu, nosaka pedagoģisko slodzi mūzikas skolotājam un sporta skolotājam, nepārsniedzot noteikumu 4.tabulā noteikto kopējo slodzes lielumu.

11. Izglītības iestādes direktoram nosaka piemaksu 10% apmērā no izglītības iestādes vadītājam paredzētās mēneša darba algas likmes, ja izglītības iestādē ir pirmsskolas izglītības pakāpe. Ja pirmsskolas izglītības programma tiek īstenota divās vai vairāk programmas īstenošanas adresēs, nosaka papildus piemaksu 5% apmērā no izglītības iestādes direktoram paredzētās mēneša darba algas likmes.

12. Pirmsskolas skolotājiem nosaka kopējo slodzi grupā:

12.1. ar bērnu skaitu grupā līdz 15, slodze ir 1,5 pedagoģiskās likmes;

12.2. ar bērnu skaitu grupā 16 un vairāk, slodze ir divas pedagoģiskās likmes.

**IV. Pedagoģiskās slodzes izglītības iestādē, kas īsteno speciālās izglītības programmas**

13. Izglītības iestāde, kas īsteno speciālās izglītības programmu/as, papildus noteikumos noteiktajai pedagogu slodzei var noteikt:

13.1 vadītāja vietniekam 0,2 slodzes, nepārsniedzot kopā vienu slodzi;

13.2. mūzikas un sporta skolotājam, ņemot vērā izglītojamo skaitu, kuri apgūst speciālās izglītības programmu un pedagoga iesaisti speciālās programmas īstenošanā, atbilstoši noteikumu 5.tabulai:

5. tabula

|  |  |  |  |  |  |
| --- | --- | --- | --- | --- | --- |
| **Amata (profesijas) nosaukums** | **Izglītojamo skaits, kuri apgūst speciālo izglītības programmu** | | | | |
| **Līdz 5** | **6-10** | **11-15** | **16-20** | **21 un vairāk** |
| Mūzikas un sporta skolotājs | 0,2 | 0,4 | 0,6 | 0,8 | 0,1 |

13.3. logopēdam, ņemot vērā izglītojamo skaitu, kuri apgūst speciālās izglītības programmu un pedagoga iesaisti speciālās programmas īstenošanā, atbilstoši noteikumu 6.tabulai:

6.tabula

|  |  |  |  |  |  |
| --- | --- | --- | --- | --- | --- |
| **Amata (profesijas) nosaukums** | **Izglītojamo skaits** | | | | |
| **Līdz 5** | **6-10** | **11-15** | **16-20** | **21 un vairāk** |
| Logopēds | 0,2 | 0,4 | 0,6 | 0,8 | 1,0 |

14. Izglītības iestāde, kas īsteno speciālās izglītības programmu/as speciālajam pedagogam var noteikt slodzi, atbilstoši noteikumu 7.tabulai:

7.tabula

|  |  |  |  |  |  |
| --- | --- | --- | --- | --- | --- |
| **Amata (profesijas) nosaukums** | **Izglītojamo skaits** | | | | |
| **Līdz 5** | **6-10** | **11-15** | **16-20** | **21 un vairāk** |
| Speciālais pedagogs | 0,1 | 0,2 | 0,3 | 0,4 | 0,5 |

15. Pirmsskolas pedagogiem, kuriem ir speciālā pedagoga izglītība un kuri strādā grupā, kurā bērni apgūst speciālās izglītības programmu, nosaka piemaksa par darbu īpašos apstākļos 5% apmērā no pedagogam noteiktās mēneša darba algas.

**V. Aizvietošana**

16. Izglītības iestādes vadītāja vietniekam par vadītāja aizvietošanu prombūtnes laikā (darbnespējas un atvaļinājuma laikā), izņemot periodu, kad izglītības iestāde ir slēgta:

16.1. nosaka piemaksu 30% apmērā no vadītāja vietniekam noteiktās mēnešalgas, ja vadītāja vietniekam iestādē ir viena slodze;

16.2. slodzi palielina līdz 40 stundām nedēļā un darba algu nosaka pēc izglītības iestādes vadītāja vietniekam noteiktās mēneša darba algas likmes, ja vadītāja vietnieka kopējā slodze iestādē ir mazāka par vienu slodzi.

17. Izglītības iestādēs, lai nodrošinātu izglītības procesa nepārtrauktību, papildus tiek noteikta pirmsskolas izglītības skolotāja aizvietošanas slodze:

17.1. līdz 2020.gada 31.decembrim atbilstoši noteikumu 8.tabulai:

8. tabula

|  |  |  |  |  |  |
| --- | --- | --- | --- | --- | --- |
| **Nosaukums** | **Grupu skaits** | | | | |
| **4-5** | **6-7** | **8-9** | **10-11** | **12 un vairāk** |
| Pedagogu aizvietošanai | 0,5 | 0,7 | 0,85 | 1 | 1,4 |

17.2. no 2021.gada 1.janvāra atbilstoši noteikumu 9.tabulai:

9. tabula

|  |  |  |  |  |
| --- | --- | --- | --- | --- |
| **Nosaukums** | **Grupu skaits** | | | |
| **4-5** | **6-9** | **10-11** | **12 un vairāk** |
| Pedagogu aizvietošanai | 0,2 | 0,4 | 0,7 | 1 |

18. Noteikumu 17. punktā minētās slodzes var izmantot kā samaksu par papildu darbu.

**VI. Noslēguma jautājumi**

19. Pirmsskolas izglītības skolotājam:

19.1. līdz 2020.gada 31.decembrim noteikta 0, 944 slodze un noteikumu 7. un 12.2. punktos minētā kopējā pedagoģiskā slodze grupā ir 1,888 likmes.

19.2. no 2021.gada 1.janvāra noteikta viena likme.

20. Attiecīgās izglītības iestādes vadītājs/direktors var noteikt mazāku slodzi, ja tas neietekmē izglītības procesa īstenošanu izglītības iestādē.

21. Noteikumi stājas spēkā ar 2020.gada 1.septembri.

Domes priekšsēdētājs (personiskais paraksts) N.Rečs

NORAKSTS PAREIZS

Tukuma novada Domes

Administratīvās nodaļas vadītāja R.Skudra

04.08.2020.

Informācijai

Tukuma novada Izglītības pārvalde sadarbībā ar Tukuma novada pašvaldības izglītības iestāžu vadītājiem izvērtēja situāciju Tukuma novada pašvaldības pirmsskolas izglītības iestādēs un izglītības iestādēs, kas īsteno pirmsskolas izglītības programmu, un secināja, ka izglītības iestādēs, ņemot vērā iestāžu vadītāju pieprasījumus, ir veidojušās atšķirīgas pedagoģiskās slodzes.

Paredzētās izmaiņas salīdzinājumā ar esošo situāciju, neņemot vērā izmaiņas izglītojamo skaitā (var mainīties pašvaldības un mērķdotāciju apjomi ņemot vērā 5-6gaddīgo bērnu skaitu iestādēs), plānoto grupu skaita palielināšanos (PII “Pienenīte”+1, PII Taurenītis”+3, PII “Pasaciņa”+10) un paredzamo pedagogu darba algas palielinājumu no 2020.gada 1.septembra (no 750 euro uz 790 euro par likmi):

1. Vadītājam:

- skolās, kurās ir pirmsskolas grupas, ņemot vērā, ka ir papildus jāorganizē darbs pirmsskolas izglītības pakāpē, tiek noteikta piemaksa 10% apmērā no izglītības iestādes vadītājam paredzētās mēneša darba algas likmes;

- ja pirmsskolas izglītības programma tiek īstenota divās vai vairāk programmas īstenošanas adresēs, tiek papildus noteikta piemaksa 5% apmērā no izglītības iestādes vadītājam paredzētās mēneša darba algas likmes.

Ietekme uz budžetu 2020.gada 4 mēnešiem ir 3462,12 *euro.*

2. Vadītāja vietniekam:

- tiek noteikta slodze, atbilstoši grupu skaitam izglītības iestādēs;

- slodzi palielina par 0,2 slodzēm, ja izglītības iestādes tiek īstenota speciālā pirmsskolas izglītības programma. Šajā gadījumā nedrīkst pārsniegt 1 slodzi;

- tiek noteikta piemaksa par vadītāja aizvietošanu viņa prombūtnē (atkarībā no vietnieka slodzes, tas ir piemaksa 30% apmērā no mēnešalgas vai slodzes palielināšana līdz 1 slodzei), kas nodrošinās pilnvērtīgu iestādes vadīšanu, ja vadītājs ir atvaļinājumā vai iestājusies darbnespēja.

Ietekme uz budžetu 2020.gada 4 mēnešiem, neņemot vērā vadītāja aizvietošanu, ir 5645,48 *euro.*

3. Sporta un mūzikas skolotājiem:

- tiek noteikta kopēja slodze, ļaujot vadītājam lemt par slodzes sadalījumu. Kopējā slodze aprēķināta ņemot vērā grupu skaitu, nodarbību skaitu nedēļa vienai grupai (4 nodarbības), gatavošanos nodarbībai, pasākumu organizēšanu un dalību dažādās pirmsskolas aktivitātēs;

- atbilstoši bērnu skaitam papildus tiek noteikta slodze, ja pedagogs tiek iesaistīs speciālās pirmsskolas izglītības programmas īstenošanā.

Ietekme uz budžetu 2020.gada 4 mēnešiem ir 2345,32 *euro.*

4. Skolotājiem logopēdiem:

- slodze tiek noteikta nosakot vienu amata likmi uz 150 bērniem. Saskaņā ar mērķdotācijas aprēķināšanas nosacījumiem logopēdam tiek aprēķināta vienu amata likmi uz 200 bērniem, kas pirmsskolā ir neatbilstoši;

- atbilstoši bērnu skaitam papildus tiek noteikta slodze, ja pedagogs tiek iesaistīs speciālās pirmsskolas izglītības programmas īstenošanā.

Ietekme uz budžetu 2020.gada 4 mēnešiem ir 3331,80 *euro.*

5. Speciālās izglītības pedagogiem:

- iekļauts no jauna, ja ir paredzēts amats “speciālais pedagogs” un izglītības iestādē tiek īstenota speciālās pirmsskolas izglītības programma.

Ietekme uz budžetu 2020.gada 4 mēnešiem ir 744,56 *euro.*

Ņemot vērā šī brīža situāciju, pedagoģisko likmju skaits palielinās par 3,05 likmēm.

Veicot aprēķinus nav ņemti vērā noteikumu nosacījumi attiecībā uz Tukuma PII “Pasaciņa”, jo saskaņā ar Tukuma novada Domes 2018.gada 26.aprīļa lēmumu “Par Tukuma pirmsskolas izglītības iestādes “Pasaciņa” izglītojamo izvietošanas plānu” (prot.Nr.7, 17.§.) līdz pārvietošanas termiņa beigām pedagoģiskās likmes netiek mainītas.

**Bērnu skaits Tukuma novada pašvaldības izglītības iestāžu**

**pirmsskolas grupās 2019.gada 1.septembrī**

|  |  |  |  |  |
| --- | --- | --- | --- | --- |
| **Izglītības iestāde**  **(skola, kas īsteno pirmsskolas izglītības programmu**  **vai pirmsskola (PII))** | **2019./2020. m.g.** | | | |
| **1,5-4 gadi** | **5.-6.gadi** | **Kopā** | **Grupu skaits** |
| Džūkstes pamatskola | 43 | 20 | **63** | **4** |
| Irlavas pamatskola | 48 | 17 | **65** | **4** |
| Pūres pamatskola | 19 | 33 | **52** | **3** |
| Sēmes sākumskola | 70 | 28 | **98** | **5** |
| Tukuma 3.pamatskola | 0 | 32 | **32** | **2** |
| Tumes pamatskola | 13 | 18 | **31** | **3** |
| Tukuma novada speciālās izglītības iestāde | 2 | 25 | **27** | **3** |
| Tukuma PII „Karlsons” | 68 | 91 | **159** | **7** |
| Tukuma PII „Lotte” | 75 | 40 | **115** | **6** |
| Tukuma PII „Pasaciņa” | 78 | 0 | **78** | **4** |
| Tukuma PII „Pepija” | 56 | 81 | **137** | **7** |
| Slampes PII „Pienenīte” | 43 | 43 | **86** | **4** |
| Tukuma PII „Taurenītis” | 96 | 61 | **157** | **7** |
| Tukuma PII „Vālodzīte” | 126 | 130 | **256** | **11** |
| Pūres PII „Zemenīte” | 60 | 13 | **73** | **4** |
| **Kopā Tukuma novadā** | **832** | **673** | **1505** | **74** |



